Sarpédón (syn Laodameie)

Sarpédón (Sarpédón) je v gréckej mytológii syn najvyššieho boha Dia a Laodameie, dcéry Bellerofonta,Homér, Iliada, 6,191. alebo podľa inej verzie syn Euandra a Déidameie.Diodoros, Bibliotheca historia, 5,79,3.

Diov syn Sarpédón bol vnuk lýkijskeho kráľa Sarpédóna. Keď Achájci napadli Tróju, zúčastnil sa trójskej vojny ako spojenec Trójanov. V bojoch potom preukazoval chrabrosť a odvahu. Za život mu vďačil hlavný veliteľ trójskeho vojska Hektor, ktorého zachránil potom ako ho Aias omráčil balvanom. Pri útoku na achájsky tábor vlastnoručne strhol cimburie z hradby. 

Podľa antického autora Hygina v boji zabil achájskych bojovníkov Tlépolema a Antifa.Hyginus, Fabulae 115. Bol aj účastníkom pohrebných hier na počesť trójskeho princa Parida, kde súťažil v behu.Hyginus, Fabulae 273. Sarpédón vojnu neprežil, v hrdinskom boji zomrel rukou Patrokla, priateľa najväčšieho achájskeho hrdinu Achillea.

Zeus mal Sarpédona najradšej zo svojich pozemských synov. Keď Sarpédón bojoval s Patroklom, chcel ho záchrániť tak, že sa pokúsil zmeniť jeho určený osud. Proti osudu bol však aj najvyšší boh bezmocný. Zachránil ho teda aspoň po smrti. Bohu smrti Thanatovi a bohu spánku Hypnovi prikázal, aby jeho telo odniesli do rodnej Lýkie, kde ho potom pochovali. 

 Referencie a bibliografia 

Kategória:Postavy gréckej mytológie
Kategória:Trójska vojna